CELEX: 22013D0136
Language: mt
Date: 2013-07-15 00:00:00
Title: Deċiżjoni tal-Kumitat Konġunt taż-ŻEE Nru 136/2013 tal- 15 ta’ Lulju 2013 li temenda l-Anness I (Kwistjonijiet veterinarji u fitosanitarji) tal-Ftehim ŻEE

19.12.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 345/4
               
            DEĊIŻJONI TAL-KUMITAT KONĠUNT TAŻ-ŻEE
      Nru 136/2013
      tal-15 ta’ Lulju 2013
      li temenda l-Anness I (Kwistjonijiet veterinarji u fitosanitarji) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Id-Deċiżjoni ta’ Implimentazzjoni tal-Kummissjoni 2013/164/UE tas-27 ta’ Marzu 2013 li tirrevoka d-Deċiżjonijiet 2003/135/KE, 2004/832/KE u 2005/59/KE dwar l-approvazzjoni ta’ pjanijiet ta’ eradikazzjoni tad-deni klassiku tal-ħnieżer u t-tilqim f’sitwazzjoni ta’ emerġenza tal-ħnieżer slavaġ fil-Ġermanja, Franza u s-Slovakkja (1) għandha tkun inkorporata fil-Ftehim ŻEE.
               
            
                  (2)
               
               
                  Id-Deċiżjoni ta’ Implimentazzjoni 2013/164/UE tħassar id-Deċiżjonijiet tal-Kummissjoni 2003/135/KE (2), 2004/832/KE (3) u 2005/59/KE (4), li huma inkorporati fil-Ftehim ŻEE u li konsegwentament għandhom jiġu mħassra taħt il-Ftehim ŻEE.
               
            
                  (3)
               
               
                  Din id-Deċiżjoni tikkonċerna l-leġiżlazzjoni rigward l-annimali ħajjin għajr il-ħut u l-annimali tal-akkwakultura. Il-leġislazzjoni li tirrigwarda dawn il-kwistjonijiet m’għandhiex tapplika għall-Islanda, kif speċifikat fil-paragrafu 2 tal-Parti Introduttorja tal-Kapitolu I tal-Anness I għall-Ftehim ŻEE. Għalhekk, din id-Deċiżjoni ma tapplikax għall-Islanda.
               
            
                  (4)
               
               
                  Din id-Deċiżjoni tikkonċerna l-leġiżlazzjoni li tikkonċerna kwistjonijiet veterinarji. Il-leġiżlazzjoni dwar kwistjonijiet veterinarji ma tapplikax għal-Liechtenstein dment li l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli tiġi estiża għal-Liechtenstein, kif speċifikat fl-adattamenti settorjali tal-Anness I tal-Ftehim ŻEE. B’hekk, din id-Deċiżjoni ma tapplikax għal-Liechtenstein.
               
            
                  (5)
               
               
                  L-Anness I tal-Ftehim ŻEE għandu għaldaqstant jiġi emendat skont dan,
               
            ADOTTAT DIN ID-DEĊIŻJONI:
      Artikolu 1
      Taħt l-intestatura “L-ATTI LI L-ISTATI TAL-EFTA U L-AWTORITÀ TA’ SORVELJANZA TAL-EFTA GĦANDHOM IQISU KIF MISTĦOQQ” fil-Parti 3.2 tal-Kapitolu I tal-Anness I tal-Ftehim ŻEE, it-test tal-punti 20 (id-Deċiżjoni tal-Kummissjoni 2003/135/KE), 28 (id-Deċiżjoni tal-Kummissjoni 2004/832/KE) u 29 (id-Deċiżjoni tal-Kummissjoni 2005/59/KE) huwa mħassar.
      Artikolu 2
      It-test tad-Deċiżjoni ta’ Implimentazzjoni 2013/164/UE fl-ilsien Norveġiż, li għandu jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, ikun awtentiku.
      Artikolu 3
      Din id-Deċiżjoni tidħol fis-seħħ fis-16 ta’ Lulju 2013, kemm-il darba jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, il-15 ta’ Lulju 2013.
         
            
               Għall-Kumitat Konġunt taż-ŻEE
            
            
               Il-President
            
            Thórir IBSEN
         
      
      
         (1)  ĠU L 91, 3.4.2013, p. 10.
      
         (2)  ĠU L 53, 28.2.2003, p. 47.
      
         (3)  ĠU L 359, 4.12.2004, p. 62.
      
         (4)  ĠU L 24, 27.1.2005, p. 46.
      
         (*)  Ma huwa indikat l-ebda rekwiżit kostituzzjonali.